Sukan Paralimpik

Sukan Paralimpik adalah sebuah temasya aneka sukan antarabangsa terulung yang melibatkan atlet-atlet yang mengalami pelbagai kelainan upaya fizikal mahupun mental, termasuk yang lumpuh, kudung, buta, mahupun palsi serebrum. Ia terdiri daripada Sukan Paralimpik Musim Sejuk and Panas, yang dianjurkan sejurus selepas Sukan Olimpik masing-masing sejak 1988. Kesemua temasya Sukan Paralimpik ditadbir oleh Jawatankuasa Paralimpik Antarabangsa (IPC).

Sukan Paralimpik telah berkembang dari sebuah perjumpaan kecil para veteran Perang Dunia Kedua British pada tahun 1948 hinggalah antara acara kesukanan antarabangsa terbesar menjelang awal abad ke-21. Peserta-peserta Paralimpik memperjuangkan layanan yang sama rata dengan atlit Olimpik yang tidak kurang upaya, namun terdapat jurang pembiayaan yang besar antara atlit-atlit Paralimpik dan Olimpik.

Sukan Paralimpik dianjurkan sejajar dengan Sukan Olimpik, sementara Sukan Dunia Olimpik Khas yang diiktiraf oleh IOC disertai oleh mereka yang kurang upaya intelek, dan juga Deaflympics yang disertai oleh mereka yang kurang upaya pendengaran.The World Games for the Deaf and the Paralympic Games , International Committee of Sports for the Deaf (CISS), December, 1996Special Olympics and the Olympic Movement, Official website of the Special Olympics, 2006

Penerangan rasmi masa kini untuk nama "Paralimpik" adalah bahawa ia dipetik dari kata sendi Yunani παρά, pará ("di samping", "bersama") dan oleh yang demikian memaksudkan pertandignan yang dianjurkan sejajar dengan Sukan Olimpik. Sukan Musim Panas 1988 yang diadakan di Seoul adalah julung-julung kali dipakainya istilah "Paralimpik".

Dengan adanya pelbagai kekurangan upaya yang ada pada para atlet Paralimpik, Maka Para atlit akan terbahagi kepada kategori pertandingan. Kekurangan upaya yang dibenarkan terbahagi kepada enam kategori yang umum, iaitu: kudung, palsi serebrum, ketidakupayaan dalam pembelajaran, kerusi roda, cacat penglihatan, dan Les Autres ("Lain-Lain", iaitu atlet yang kecacatannya tidak tergolong dalam lima kategori yang lain, termasuklah kekerdilan, sklerosis berbilang, dan gangguan kongenital). Kategori-kategori ini dibahagikan lagi kepada golongan-golongan yang berbeza mengikut sukan. Sistem penggolongan ini telah menyebabkan kontroversi penipuan yang berkisarkan atlet-atlet yang terlebih nyatakan kecacatan mereka di samping menggunakan dadah penambah daya yang didapati di acara-acara sukan yang lain.

 Jawatankuasa Paralimpik Antarabangsa 

Jawatankuasa Paralimpik Antarabangsa (IPC) ialah organisasi bukan keuntungan antarabangsa dan badan pentadbiran global bagi Pergerakan Paralimpik. IPC menganjurkan Sukan Paralimpik dan berfungsi sebagai persekutuan antarabangsa untuk sembilan sukan. Ditubuhkan pada 22 September 1989 di Düsseldorf, Jerman, misinya adalah "Untuk membolehkan atlet Paralimpik untuk mencapai kecemerlangan sukan dan menginspirasi dan mengujakan dunia". Tambahan pula, IPC ingin mempromosikan nilai-nilai Paralimpik dan mewujudkan peluang sukan untuk semua orang yang mempunyai kecacatan, dari peringkat pemain baru hingga peringkat elit.International Sports Federations , International Paralympic Committee (IPC)Contacts - International Sports Federations (IFs), International Paralympic Committee (IPC) Ibu pejabat IPC terletak di Bonn, Jerman.

Atas asasnya untuk menganjurkan Sukan Paralimpik dengan lebih cekap dan menyatukan pergerakan Paralimpik, empat pertubuhan antarabangsa yang digabungkan di bawah IOSD telah menubuhkan Jawatankuasa Penyelarasan Antarabangsa bagi Organisasi Sukan Dunia untuk Orang Kurang Upaya (ICC) pada tahun 1982. Pada tahun-tahun yang akan datang, ICC disertai oleh pertubuhan-pertubuhan yang lain dan wujudnya keperluan untuk menubuhkan sebuah organisasi yang dipandu secara demokratik. Hal ini telah membawa kepada penubuhan IPC seperti yang diketahui pada hari ini. Sukan Paralimpik Musim Sejuk 1994 yang dianjurkan di Norway merupakan temasya pertama yang dianjurkan oleh IPC.

IPC berfungsi sebagai sebuah organisasi payung yang mewakili beberapa sukan dan kecacatan. Hal ini berbeza dengan pertubuhan sukan untuk orang kurang upaya antarabangsa lain yang biasanya terhad kepada satu sukan atau satu jenis kecacatan sahaja. 

 Simbol 

Simbol Paralimpik terdiri daripada tiga "agito" berwarna merah, biru dan hijau yang mengelilingi satu titik tengah di atas ruang yang berwarna putih. Agito bermaksud "saya bergerak" dalam Bahasa Latin.Jawatankuasa Paralimpik Antarabangsa – The IPC logo, motto and flag, CRWFlags.com Ketiga-tiga warna tersebut merupakan warna yang paling biasa ditemui dalam bendera setiap negara di seluruh dunia. Ketiga-tiga agitos mengelilingi satu titik tengah, untuk menekankan peranan Jawatankuasa Paralimpik Antarabangsa (IPC) yang menyatukan atlet dari semua sudut dunia dan bertanding bersama. Bentuknya turut melambangkan visi IPC "untuk membenarkan atlet Paralimpik untuk mencapai kecemerlangan dalam sukan serta mengilhamkan dan merangsangkan dunia". Motto Paralimpik pula merupakan "Spirit in Motion" (Melayu: Jiwa dalam Pergerakan). Motto tersebut telah diperkenalkan dalam Sukan Paralimpik 2004 yang dianjurkan di Athens.

Lagu rasmi ialah  "Hymne de l’Avenir" (Bahasa Melayu: Antem Masa Depan; ) yang digubal oleh Thierry Darnis.IPC Handbook – Bylaws Governance and Organizational Structure  (.pdf ), Jawatankuasa Paralimpik Antarabangsa (IPC) Liriknya pula ditulis oleh penyanyi muzik country Australia, Graeme Connors pada tahun 2001.

Tuan rumah

+Tuan rumah Sukan Paralimpik Tahun Sukan Paralimpik Musim Panas Sukan Paralimpik Musim Sejuk Temasya  Tuan rumah  Temasya  Tuan rumah 1960  I   Rom, Itali  1964  II   Tokyo, Jepun  1968  III   Tel Aviv, Mexico 1972  IV   Heidelberg, Jerman Barat  1976  V   Toronto, Kanada   I   Örnsköldsvik, Sweden1980  VI   Arnhem, Belanda  II   Geilo, Norway1984  VII   Stoke Mandeville, United Kingdom New York, Amerika Syarikat  III   Innsbruck, Austria1988  VIII   Seoul, Korea Selatan   IV   Innsbruck, Austria1992  IX   Barcelona dan Madrid, Sepanyol
   V   Tignes & Albertville, Perancis1994    VI   Lillehammer, Norway1996  X   Atlanta, Amerika Syarikat  1998    VII   Nagano, Jepun2000  XI   Sydney, Australia  2002    VIII   Salt Lake City, Amerika Syarikat2004  XII   Athens, Greece  2006    IX   Torino, Itali2008  XIII   Beijing, China  2010     X   Vancouver, Kanada2012  XIV   London, United Kingdom   2014    XI   Sochi, Rusia2016  XV    Rio de Janeiro, Brazil  2018    XII   Pyeongchang, Korea Selatan2020  XVI   Tokyo, Jepun  2022    XIII   Beijing, China

 Jadual pingat sepanjang masa 

 Lihat juga 

 Sukan Paralimpik Musim Panas
 Sukan Para ASEAN
 Sukan Para Asia

Rujukan

 Pautan luar 

 Laman web rasmi
 Paralympic Sport TV, saluran web-TV bagi Jawatankuasa Paralimpik Antarabangsa (IPC)